店內唔算大但都唔迫，加左聖誕既佈置，感覺好warm。門口仲有個紅色信箱可以寄信俾聖誕老人。我地叫左一個pizza，一個意粉，一個拼盤，一個心太軟，前三者都好好味，濃淡適中，食完都唔會有好漏的感覺。下次要試佢個冬陰公意粉同喇沙意粉。最後個心太軟就不得了，外層外脆內軟，厚度適中，中間流心部分堅流心，整體朱古力味道唔會太over，亦唔會太甜，下次一定要再食。店內既人員都好好笑容好好禮貌。暫時搵唔到缺點。